A Bizottság tizenkettedik irányelve

(1990. február 20.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V. és VI. mellékletének a műszaki fejlődéshez történő hozzáigazításáról

(90/121/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 89/679/EGK [1] irányelvvel módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a rendelkezésre álló információk alapján bizonyos ideiglenesen engedélyezett színezőanyagok, anyagok és tartósítószerek alkalmazása végérvényesen engedélyezhető, míg mások alkalmazását végérvényesen meg kell tiltani vagy további meghatározott időszakra engedélyezni lehet;

mivel a közegészség védelme érdekében bizonyos színező anyagok, az 11-α-hidroxipregn-4-én-3,20-dion és észterei, hormonkészítmények, a cirkónium, bizonyos komplexek kivételével, a tirotricin, a szteroid szerkezetű antiandrogének, az acetonitril valamint a tetrahidrozolin használatát meg kell tiltani;

mivel a legújabb tudományos és műszaki kutatások alapján az ólom-acetát hajszínezőként való használata kozmetikai termékekben engedélyezhető bizonyos korlátozások és követelmények betartása mellett, feltéve, ha a közegészség védelme érdekében bizonyos figyelmeztetéseket a címkén feltüntetnek;

mivel a CI 17200 színezék lakkjainak használata engedélyezhető;

mivel a legújabb tudományos és műszaki kutatások alapján a 3-decikloxi-2-hidroxi-1-amino-propán-hidroklorid tartósítószerként való használata kozmetikai termékekben, valamint a Solvent yellow 98 színezőanyagként való használata körömápolási termékekben bizonyos korlátozások és követelmények betartása mellett engedélyezhető;

mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. A II. mellékletben:

- a "kivéve az V. mellékletben felsoroltak" szövegrészt a 39. hivatkozási számnál el kell hagyni,

- a "kivéve az V. mellékletben felsoroltak" szövegrészt a 194. hivatkozási számnál el kell hagyni,

- a 289. hivatkozási számnál "vegyületek, kivéve az V. mellékletben említettet" helyébe a "vegyületek, kivéve az III. mellékletben az 55-ös szám alatt említettek, a megszabott feltételek mellett" lép,

- a 376. és 377. számban az "és sói"-val egészül ki,

- a következő számokkal egészül ki:

"385. 11 α-hidroxipregn-4-én-3,20-dion és észterei

386. CI 42640 színezék

387. CI 13065 színezék

388. CI 42535 színezék

389. CI 61554 színezék

390. Szteroid szerkezettel rendelkező antiandrogének

391. cirkónium, kivéve a III. melléklet (első rész) 50. hivatkozási szám alatti komplexei és a IV. melléklet (első rész) 3-as hivatkozási száma alatt felsorolt cirkónium lakkok, sók és színezőanyagok pigmentjei.

392. Tirotricin

393. Acetonitril

394. Tetrahidrozolin és sói."

2. A III. melléklet első részében, csak a francia változatban, az 1. számú bórsav:

a) az "e" oszlopban a "ne pas employer dans des produits de soins pour enfants en dessous de 3 ans" helyébe a "ne pas employer dans produits d'hygiene pour enfants en dessous de 3 ans" lép;

b) az "f" oszlopban a "ne pas employer pour les soins d'enfants en dessous de 3 ans" helyébe "ne pas employer pour l'hygiene des enfants en dessous de 3 ans" lép;

3. A III. melléklet első része az 55-ös számmal egészül ki:

"a | b | c | d | e | f |

55 | Ólom-acetát | Csak hajfestéshez | 0,6 % az ólomra számolva | | Gyermekek elől elzárva tartandó. Szembe ne kerüljön! Használat után mossunk kezet! Ólom-acetátot tartalmaz. Ne használjuk szempilla, szemöldök vagy bajusz festésére! Amennyiben irritáció okoz, használatát hagyjuk abba!" |

4. A III. melléklet második részében a következő számok esetében az

"Engedélyezve (-ig)"

fejléc alatti oszlopban az

"1989.12.31."

helyébe

"1990.12.31."

lép:

2. 1,1,1-triklór-etán (metil-kloroform)

4. 2,2'-ditiobis-(piridin-1-oxid) a magnézium-szulfát trihidrát addíciós terméke (diszulfid-piridion + magnézium szulfát).

5. A IV. melléklet első részében:

a) 42640 színindexszámot el kell hagyni;

b) 42045 és 44045 színindexszámnál a 4. oszlopból az "X" jelet el kell hagyni, és a 3. oszlopba be kell írni;

c) 42045 és 44045 színindexszámoknál az "Egyéb korlátozások és követelmények" fejlécet el kell hagyni;

d) a 17200 színindexszám bejegyzése a "(3)" lábjegyzettel egészül ki.

6. IV. melléklet második részében:

a) a következő színezőanyaggal egészül ki:

"Színindexszám vagy megnevezés | Szín | Alkalmazási terület | Egyéb korlátozások és követelmények | Engedélyezve (-ig) |

1 | 2 | 3 | 4 |

Solvent yellow 98 | Sárga | | | × | | Csak körömápolási termékekben. A késztermékben maximum 0,5 %-ban | 1991.12.31" |

b) a 13065, 21110, 42045, 42535, 44045, 61554 színindexszámokat el kell hagyni;

c) a 26100 és 73900 színindexszámok esetében a "Engedélyezve (-ig)" fejléc alatti oszlopban az "1989.12.31." helyébe "1990.12.31." lép;

d) a 74180 színkódszámot tekintve a "Engedélyezve (-ig)" fejléc alatti oszlopban az "1990.12.31." helyébe "1991.12.31." lép;

7. Az V. mellékletben az 1, 3, 6, 9 számokat el kell hagyni.

8. a) A VI. melléklet második része a 27-es számmal egészül ki:

a | b | c | d | e | f |

27 | 3-deciloxi-2-hidroxi-1-amino-propán-hidroklorid (Decominol) (INN) | 0,5 % | | | 1990.12.31. |

b) VI. melléklet második részében az

"f"

oszlopban az

"1989.12.31."

helyébe a következő anyagok esetében

"1990.12.31."

lép:

2. Klórfenézin (INN),

4. Alkil (C12-C22) trimetil-ammónium-bromid és -klorid (beleértve a Cetrimónium bromidot is) (*),

6. 4,4 dimetil-1,3 oxazolidin,

15. Benzetónium-klorid (INN) (*),

16. Benzalkónium-klorid (INN), -bromid és -szacharinát (*),

17. N-(hidroxi-metil-N-[dihidroxi-metil-1,3-dioxo-2,5-imidazolidinil-4]-N'-[hidroxi-metil])-karbamid,

20. Hexamidin (INN) és sói (beleértve az izetionátot és a p-hidroxi-benzoátot is) (*),

21. Benzil-hemiformál (a benzil-oxi-metanol és a (benzil-oxi-metoxi)-metanol 1:1 keveréke).

2. cikk

(1) Az 1. cikk 4., 6. és 8. pontjában említett engedélyezési dátumok sérelme nélkül a tagállamok megtesznek minden szükséges intézkedést annak biztosítására, hogy az 1. cikk 1. pontjában felsorolt anyagok esetében 1991. január 1-jétől, az 1. cikk 3., 5., 6. és 8. pontjában felsorolt anyagok esetében 1992. január 1-jétől a Közösségben letelepedett gyártók és importőrök ne hozzanak forgalomba olyan termékeket, amelyek nem felelnek meg az ezen irányelvben előírt rendelkezéseknek.

(2) A tagállamok megtesznek minden szükséges intézkedést annak biztosítására, hogy az (1) bekezdésben említett termékek, amelyek az 1. cikk 1. pontjában felsorolt anyagokat tartalmazzák, 1991. december 31-ét követően, valamint azok a termékek, amelyek az 1. cikk 3., 5., 6. és 8. pontjában említett anyagokat tartalmazzák, 1993. december 31-ét követően, ne kerüljenek értékesítésre vagy átadásra a végső felhasználókhoz, amennyiben nem felelnek meg az ezen irányelvben foglalt rendelkezéseknek.

3. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1990. december 31-ig megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

4. cikk

Ennek az irányelvnek a tagállamok a címzettjei.

Kelt Brüsszelben, 1990. február 20-án.

a Bizottság részéről

Karel van miert

a Bizottság tagja

[1] HL L 398., 1989.12.30., 25. o.

[2] HL L 262., 1976.9.27., 169. o.

--------------------------------------------------